Manchester United bekrefter: «It's Zlatan time»
Slik blir han introdusert av Manchester United idet klubben endelig har bekreftet overgangen. Med en video av Zlatan i Manchester United-drakt på Twitter, lyder budskapet til den svenske superstjernen følgende: «It's Zlatan time!» – Jeg er strålende fornøyd med å bli en del av Manchester United og jeg ser frem til å spille i Premier League. Og jeg kan ikke vente med å jobbe med Mourinho igjen. Det sier seg selv, sier Zlatan til klubbens hjemmesider. – Han er en fantastisk manager, og jeg er klar for denne nye og spennende oppgaven. Jeg har nytt karrieren min så langt og har noen vakre minner. Nå er jeg klar til å skape nye og spesielle minner i England, fortsetter han. Også manager José Mourinho snakker om overgangen. – Zlatan trenger ingen introduksjon. Statistikken hans taler for seg selv. Jeg er helt sikker på at hans talent kommer til å glede fans på Old Trafford neste sesong og at hans erfaring kommer til å hjelpe de yngre spillerne til å utvikle seg, sier han. Den endelige bekreftelsen kommer dagen etter at svensken selv bekreftet den ventede overgangen på sosiale medier. – På tide å la verden få vite. Min neste destinasjon er Manchester United, sa han da. Les også: Har hentet Zlatan - nå fortsetter stjernejakten – Tidenes største engelske overgang, skrev VG-journalist Trond Johannessen. – United er en gullkandidat, mener Arne Scheie. Og nå fortsetter jakten på den neste superstjernen. Borussia Dortmunds Henrikh Mkhitaryan er sterkt lenket til klubben, og det franske stjerneskuddet Paul Pogba, som var i klubben som tenåring, kan være på vei tilbake, skal vi tro ryktebørsen. En ting er i hvert fall sikkert: Zlatan Ibrahimovic er Manchester United-spiller. Ni gullkorn fra Zlatan-munn! «Hvis Mourinho lyser opp et rom, er Guardiola han som drar for gardinene»
Det er ikke lengre noen tvil. Zlatan Ibrahimovic (34) er helt klar for Manchester United - «it's Zlatan time».